OpenLLM-France/wikimedia huggingface dataset:
# Teixidor caranegre

El teixidor caranegre (Ploceus superciliosus) és un ocell de la família dels ploceids (Ploceidae).

## Hàbitat i distribució

Habita zones humides al Senegal, Gàmbia, Guinea Bissau, Burkina Faso, Guinea, Sierra Leone, Libèria, Costa d'Ivori, Ghana, Togo, Benín, Nigèria, Camerun, el Gabon, República del Congo, República Centreafricana, Sudan del Sud, sud-oest d'Etiòpia, Uganda i oest de Kenya cap al sud fins al nord d'Angola, nord-oest de Zàmbia, est i sud-est de la República Democràtica del Congo, Ruanda, Burundi i nord-oest de Tanzània.

## Referències

* ↑ «Teixidor caranegre». Cercaterm. TERMCAT, Centre de Terminologia. Rev. 20/02/2022(català)
* ↑ Sharpe, R.B.. Catalogue of the Birds in the British Museum: Passeriformes, or perching birds. Sturniformes, containing the families Artamidœ, Sturnidœ, Ploceidœ, Alaudidœ. Also the families Atrichiidœ and Menuridœ, by R.B. Sharpe. order of the Trustees, 1890, p. 248 (Catalogue of the Birds in the British Museum).
# Teixidor camagroc

El teixidor camagroc (Ploceus flavipes) és un ocell de la família dels ploceids (Ploceidae).

## Hàbitat i distribució

Habita els boscos al nord-est de la República Democràtica del Congo.

## Referències

* ↑ «Teixidor camagroc». Cercaterm. TERMCAT, Centre de Terminologia. Rev. 20/02/2022(català)
# The Three Must-Get-Theres

The Three Must-Get-Theres és una pel·lícula del director i actor estatunidenc Max Linder, estrenada el 27 d'agost del 1922. La pel·lícula és considerada com dels primers verdaders films. Paròdia d'Els tres mosqueters, hi participen "Lindertagnan", "Constance Bonne-Aux-Fieux", el "Cardinal Pauvre-Lieu" i la reina "Ananas of Austria" (pinya d'Àustria). El títol original, en anglès, "The Three Must-Get-Theres", significa literalment: Els tres hi han d'anar. Un clar joc de paraules homòfones. Paral·lelament, el film destaca per la successió desenfrenada de gags, que per la primera vegada, introdueixen objectes anacrònics (és a dir, que no són de l'època històrica que es vol rodar) com ara telèfons, motos, etc.

## Repartiment

* Max Linder: Dart-In-Again
* Bull Montana: Li'l Cardinal Richie-Loo
* Frank Cooke: Rei Louis XIII
* Jobyna Ralston: Constance Bonne-aux-Fieux

## Referències

* ↑ Klinowski, Jacek; Garbicz, Adam. Feature Cinema in the 20th Century (en anglès). vol.1: 1913-1950. Planet RGB Limited, 2012, p. 1922. ISBN 1624075649.

## Bibliografia

* Mirabel, Vincent. L'histoire du cinéma pour les nuls (en francès). francès, 2008. ISBN 2754006095.
# Thunderbolt (film)

Thunderbolt és una pel·lícula estatunidenca dirigida per Josef von Sternberg, estrenada el 1929.

## Argument

Un criminal conegut com a Thunderbolt és empresonat a l'espera de l'execució. A la cel·la del costat hi ha Bob Morgan, un home innocent que està enamorat de la noia de Thunderbolt. Thunderbolt espera evitar l'execució prou temps per matar Morgan

## Repartiment

* George Bancroft: Thunderbolt Jim Lang
* Fay Wray: Ritzy
* Richard Arlen: Bob Morgan
* Tully Marshall: Warden
* Eugenie Besserer: Mrs. Morgan
* George Irving: Mr. Corwin

## Premis i nominacions
### Nominacions

* 1930: Oscar al millor actor per George Bancroft
# Thuparamaya

Thuparamaya és un dagoba d'Anuradhapura, Sri Lanka. És un lloc sagrat budista.
Mahinda Thera, un enviat enviat pel rei Asoka va introduir el budisme Theravada i també l'adoració chetiya a Sri Lanka. A petició seva el rei Devanampiyatissa va construir Thuparamaya en la qual es va consagrar la clavícula del Buda. És considerada la primera dagoba construïda a Sri Lanka després de la introducció de budisme. És considerat el monument més antic, la construcció del qual s'esmenta a les cròniques de Sri Lanka. El nom Thuparamaya ve de "stupa" (Thupa) i "aramaya" que és un complex residencial per monjos.
Thuparamaya fou construïda en forma d'una campana. Aquesta dagoba va ser destruïda algunes vegades. Durant el regnat del rei Agbo II fou completament destruïda i el rei la va restaurar. El que es veu actualment de la dagoba data de 1862. Avui dia després de diverses renovacions en el curs dels segles, el monument té un diàmetre de 18 metres, a la base. El dom o cúpula té 3,45 metres d'alçada des del terra, 50,1 metres de diàmetre. El sòl és pavimentat amb granit i hi ha 2 files de pilars de pedra al voltant de la dagoba. Thuparamaya fou construïda durant el període inicial de l'arquitectura vatadage (un tipus d'arquitectura pròpia de Ceilan).

## Vegeu també

* Budisme
* Mahawamsa

## Referències

* Aquesta pàgina incorpora contingut de Rohan Hettiarachchi's utilitzat amb permís del propietari de la pàgina web.

## Enllaços externs

* Discover Sri Lanka - more information & images about Thuparamaya Arxivat 2011-07-13 a Wayback Machine.
* New Photos of Thuparamaya
# Teresa Ann Savoy

Teresa Ann Savoy (Londres, 18 de juliol de 1955 - Milà, 9 de gener de 2017) va ser una actriu britànica que va exercir la major part de la seva carrera en Itàlia.

## Carrera

Després de donar-se a conèixer en la revista Playmen el 1973, Savoy, que portava des dels 16 anys vivint en una comuna hippie a Sicília, va ser descoberta pel director Alberto Lattuada, descobridor de Federico Fellini i Silvana Mangano. Aquest li va oferir el seu primer paper en el film Le farò da padre amb el qual aconseguiria gran popularitat. Després va rodar a les ordres de Miklós Jancsó el polèmic film Vizi privati, pubbliche virtù i va col·laborar amb el prestigiós director Tinto Brass a les pel·lícules Saló Kitty (1976) i Calígula (1979). En aquesta última va prendre el paper de Drusil·la, que originalment anava a ser interpretat per Maria Schneider, actriu que en última instància va rebutjar l'oferta ja que no volia rodar escenes de nu en aquest moment.
En la dècada de 1980 va realitzar alguns papers per a televisió i va aparèixer en pel·lícules com La disubbidienza (1981), Il ragazzo di Ebalus (1984), Innocenza (1986) i D'Annunzio (1987). La seva última aparició al cinema es va registrar l'any 2000 a la cinta La fabbrica del vapore, la primera pel·lícula digital realitzada a Itàlia. Savoy va morir de càncer el 9 de gener del 2017 a Milà, on vivia amb el seu espòs i els seus dos fills.
En 2021 l'escriptor espanyol Martín Llade va publicar la novel·la Lo que nunca sabré de Teresa en la que reconstrueix la vida d'aquesta actriu.

## Filmografia
### Cinema

* Le farò da padre, d'Alberto Lattuada (1974)
* Saló Kitty, de Tinto Brass (1976)
* Vizi privati, pubbliche virtù, de Miklós Jancsó (1976)
* Caligola, de Tinto Brass (1979)
* La disubbidienza, d'Aldo Lado (1981)
* Il cuore del tiranno, de Miklós Jancsó (1981)
* Il ragazzo di Ebalus, de Giuseppe Schito (1984)
* La donna del traghetto, d'Amedeo Fago (1986)
* D'Annunzio, de Sergio Nasca (1987)
* La fabbrica del vapore, d'Ettore Pasculli (2000)

### Televisió

* La tigre è ancora viva: Sandokan alla riscossa!, telefilm de Sergio Sollima (1977)
* Poco a poco, minisèrie de 3 episodis, d'Alberto Sironi (1980)
* Tercer episodi de la minièrie La certosa di Parma, de Mauro Bolognini (1982)
* Capitaine X, minisèrie de Bruno Gantillon (1983)
* Addio maschio crudele, episodi de la minisèrie Quando arriva il giudice, de Giulio Questi (1986)
* Rose de Tomaso Sherman, episodi de la minisèrie Quattro storie di donne (1989)

## Referències

* 1 2 «Teresa Ann Savoy, morta la musa di Tinto Brass». ilfattoquotidiano.it, 13-01-2017. [Consulta: 14 gener 2017].
* ↑ Maria Schneider: at the edge of the world Medium. Consultado el 30 de agosto de 2018.
* ↑ Teresa Ann Savoy, la niña a la que se tragó el cine erótico, La Razón, 18 de setembre de 2021
* ↑ Adiós a Teresa Ann Savoy Repubblica. Consultat el 30 d'agost de 2018.
# Terradillos de Esgueva

Terradillos de Esgueva és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 147 | 134 | 128 | 127 |
# Tharcisse Karugarama

Tharcisse Karugarama és un polític de Ruanda. Va ser ministre de Justícia i Fiscal General del Govern de Ruanda. Membre del Front Patriòtic Ruandès, Karugarama ha tingut un paper en la persecució de delictes associats amb el genocidi ruandès.
Karugarama va ser un dels membres fundadors de l'Aliança Ruandesa per la Unitat Nacional (ARUN) en 1979, més endavant coneguda com a FPR. Va ser professor a l'escola de Kitante Hill abans d'haver participat activament en la política de FPR el 1990, quan va invadir Ruanda.
Karugarama va ser nomenat el 2006 per la cartera de Justícia i va ser nomenat Fiscal General en 2007. Va ser defensor del sistema de tribunal Gacaca que es va presentar per tractar els acusats com a resultat del Genocidi de Ruanda. Karugarama va assenyalar que no tenien recursos per organitzar els tribunals del primer món i que l'única alternativa al sistema de Gacaca podria ser que les comunitats locals prenguessin venjança.
Va ser apartat del govern i reemplaçat per Johnston Busingye el 24 de maig de 2013.
Karugarama és actualment un membre actiu de la Justice Leadership Initiative Arxivat 2016-05-01 a Wayback Machine..

## Referències

* ↑ «Rwanda seeks ex-first lady arrest». BBC News, 11-01-2007 [Consulta: 7 febrer 2008].
* ↑ Remembering Rwanda's genocide, Catherine Wambua, 1 June 2012, Al Jazeera, Retrieved 2 March 2016

## Enllaços externs

* Entrevista amb Tharcisse Karugarama en francès que aclareix la implicació de Paul Kagame en l'assassinat de Juvénal Habyarimana i Cyprien Ntaryamira que va encendrea la guspira del genocidi ruandès - emesa per Radio France Internationale.
# Tharp (cràter)

Tharp és un petit cràter d'impacte situat a l'hemisferi sud de la cara oculta de la Lluna. Entre les formacions més pròximes a Tharp es troben els cràters Pavlov al nord-oest, Holetschek a l'est-nord-est, Seidel a l'est-sud-est i Jules Verne al sud.
El seu contorn és gairebé circular, amb una cornisa a la part sud-oest, possiblement formada per la confluència de dos cràters. La seva vora apareix allisada, amb una alta albedo. En el fons de lbol apareixen una sèrie de marques, encara que sense estructures notables.
Deu el seu nom a la geòloga i oceanògrafa Marie Tharp (1920-2006), homenatjada per la Unió Astronòmica Internacional segons una resolució aprovada el 30 de març del 2015.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Tijarafe

Tijarafe és un municipi de l'illa de La Palma, a les illes Canàries. La seva població està estancada, tot i que darrerament hi ha hagut un assentament d'alemanys. Antigament estava unit al municipi de Puntagorda.

## Població

| Any | Població | Densitat |
| 1960 | 3.029 | - |
| 1970 | 2.836 | - |
| 1976 | 2.824 | - |
| 1984 | 3.026 | - |
| 1991 | 2.195 | - |
| 1996 | 2.658 | - |
| 2001 | 2.730 | 50.55 h/km² |
| 2002 | 2.765 | - |
| 2003 | 2.687 | 49.98 h/km² |
| 2004 | 2.666 | 49.19 h/km² |
| 2006 | 2.720 | 53,89 h/km² |
# Terebratula

Terebratula és un gènere de braquiòpodes.

## Particularitats

Els fòssils més antics d'aquest gènere són del Devonià. La seva distribució és mundial.

## Referències

* David Ward, Fossils, Smithsonian Handbooks, (Pg. 93)

## Enllaços externs

* Paleobiology Database - Terebratula (anglès)
# Tofieldiàcies

Tofieldiaceae és una família de plantes amb flors monocotiledònies dins l'orde Alismatales. Té 4 gèneres amb un total de 20 o 21 espècies. Són plantes herbàcies petites la majoria viuen a les regions àrtiques o subàrtiques però algunes ho fan més al sud i un gènere és endèmic del nord d'Amèrica del Sud i Florida. Tofieldia pusilla de vegades fa de planta ornamental.
El botànic William Hudson (1730-1793) li va donar el nom de Tofieldia al gènere en honor del botànic Thomas Tofield (1730–1779). Armèn Takhtadjan va establir-la com família de plantes el 1995.

## Gèneres

* Harperocallis McDaniel
* Pleea Michx.
* Tofieldia Huds.
* Triantha (Nutt.) Baker

## Referències

* ↑ Vernon H. Heywood, Richard K. Brummitt, Ole Seberg, and Alastair Culham. Flowering Plant Families of the World. Firefly Books: Ontario, Canada. (2007). ISBN 978-1-55407-206-4
* ↑ Hiroshi Azuma and Hiroshi Tobe. 2011. "Molecular phylogenetic analyses of Tofieldiaceae (Alismatales): family circumscription and intergeneric relationships". Journal of Plant Research 124(3):349-357. doi:10.1007/s10265-010-0387-5
* ↑ Anthony Huxley, Mark Griffiths, and Margot Levy (1992). The New Royal Horticultural Society Dictionary of Gardening. The Macmillan Press,Limited: London. The Stockton Press: New York. ISBN 978-0-333-47494-5 (set).
* ↑ Umberto Quattrocchi. 2000. CRC World Dictionary of Plant Names volume IV. CRC Press: Boca Raton; New York; Washington,DC;, USA. London, UK. ISBN 978-0-8493-2673-8 (set). (vegeu Enllaços externs).
* ↑ Tofieldiaceae. At: International Plant Names Index. (vegeu Enllaços externs).

## Enllaços externs

* Genus List At: Tofieldiaceae At: botanical databases
* Tofieldia a eFloras.org
# Thalassoma purpureum

Thalassoma purpureum és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 46 cm de longitud total.

## Distribució geogràfica

Es troba des del Mar Roig i l'Àfrica oriental fins a les Hawaii, les Illes Marqueses, l'Illa de Pasqua i el sud del Japó. També al sud-est de Sud-àfrica.

## Referències

* 1 2 FishBase (anglès)

## Bibliografia

* Forsskål, P. 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium: 1-20 + i-xxxiv + 1-164, map.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Tina la Transformada

La tina la Transformada és un monument del municipi de Talamanca (Bages) protegit com a bé cultural d'interès local.

## Descripció

La tina és una construcció formada per una tina i les restes d'una edificació auxiliar. al marge del camí que ressegueix la riera de Mura.
La planta de la tina és de forma circular. La part inferior dels murs és de pedra i morter de calç i l'interior era recobert de rajoles de ceràmica envernissada lleugerament corbades, de les quals tan sols en resten quatre peces. La part superior dels murs és de pedra sense material d'unió i s'hi localitzen tres finestres i l'entrada amb llinda de la tina. Sobre els murs s'estén el voladís, fet amb pedres més planeres. La coberta era feta amb el mètode d'aproximació de filades, només en resten algunes filades. No s'ha localitzat el broc. El conjunt de la construcció es troba força deteriorat. El dipòsit és ple de runa.
De la construcció auxiliar només queda un tram de paret en angle i material -com teules, maons i pedres- dispersos pel voltant.

## Referències

* 1 2 3 4 «Tina la Transformada». Mapa de l'Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Transacció

«Transacció» té aquests significats:
* Finances:
** Transacció financera: acord, comunicació o moviment realitzat entre un comprador i un venedor, amb l'objectiu d'intercanviar un actiu per un pagament
* Informàtica:
** Transacció (informàtica): unitat de treball realitzada en un sistema gestor de bases de dades (o similar) contra una base de dades, i tractada de forma coherent i fiable, independent d'altres transaccions
# Torneig de Tòquio 2015

«Torneig de Tòquio 2015» té aquests significats:
* Torneig de tennis masculí: Rakuten Japan Open Tennis Championships 2015
* Torneigs de tennis femení:
** Japan Women's Open Tennis 2015 (WTA International)
** Toray Pan Pacific Open 2015 (WTA Premier)
# Torneig de Tòquio 2018

«Torneig de Tòquio 2018» té aquests significats:
* Torneig de tennis masculí: Rakuten Japan Open Tennis Championships 2018
* Torneig de tennis femení: Toray Pan Pacific Open 2018
# Torre Val de San Pedro

Torre Val de San Pedro és un municipi de la província de Segòvia, a la comunitat autònoma de Castella i Lleó. Comprèn els nuclis de població de Torre Val de San Pedro (La Torre), El Valle de San Pedro (El valle) i la Salceda.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Tres Conselhèrs

Els Tres Consellers (Trois Conseillers en francès) és una muntanya de 3.039 m d'altitud, amb una prominència de 113 m, que es troba al massís de Nhèuvièlha, departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ «Circular a la cresta dels Tres Consellers i Neouvielle | Blog | Esports El Cim». [Consulta: 8 maig 2023].
* ↑ carlesbascom. «Cresta dels Tres Consellers al Néouvielle (3.091m.)», 10-11-2019. [Consulta: 8 maig 2023].
# Tour de l'Ain 2018

El Tour de l'Ain 2018, 30a edició del Tour de l'Ain, es disputà entre el 18 i el 20 de maig de 2018 sobre un recorregut de 450,7 km repartits entre tres etapes. La cursa formava part del calendari de l'UCI Europa Tour 2018, amb una categoria 2.1.
El vencedor final fou el francès Arthur Vichot (Groupama-FDJ), que s'imposà al seu compatriota Nicolas Edet (Cofidis i a l'estoni Rein Taaramäe (Direct Énergie).

## Equips

En aquesta edició hi prenen part 16 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 18 de maig | Saint-Vulbas – Montrevel-en-Bresse | etapa plana | 166,5 | Hugo Hofstetter | Hugo Hofstetter |
| 2a etapa | 19 de maig | Saint-Trivier-de-Courtes – Arbent | etapa accidentada | 150,9 | Javier Moreno Bazán | Javier Moreno Bazán |
| 3a etapa | 20 de maig | Lélex – Col de la Faucille | etapa de mitja muntanya | 133,3 | Arthur Vichot | Arthur Vichot |

### 1a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 2a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 3a etapa

Fonts: ProCyclingStats Cycling Archives :

## Classificació final

Fonts: ProCyclingStats Cycling Archives :

## Referències

* ↑ «Arthur Vichot remporte le Tour de l'Ain après sa victoire sur la dernière étape». lequipe.fr, 20-05-2018 [Consulta: 22 maig 2018].
* ↑ «2018 Tour de l'Ain (2.1)». procyclingstats.com.

## Enllaços externs

* Pàgina oficial
# Transfusió de plaquetes

La transfusió de plaquetes, també coneguda com a administració de concentrat de plaquetes, s'utilitza per prevenir o tractar l'hemorràgia en persones amb recompte de plaquetes baix o funció plaquetària pobre. Sovint això passa en persones que reben quimioteràpia contra el càncer. Sovint es fa transfusió preventiva en persones amb nivells de plaquetes inferiors a 10 x 10$^9$/L. En aquells que estan sagnant, la transfusió se sol realitzar a menys de 50 x 10$^9$/L. Normalment es recomana que hi hagi coincidència del grup sanguini (AB0, RhD) abans d'administrar-la. No obstant això, sovint s'utilitzen plaquetes no coincidents a causa de la indisponibilitat de plaquetes coincidents. Es donen per injecció en una vena.
Els efectes secundaris poden incloure reaccions al·lèrgiques com ara anafilaxi, infecció i lesió pulmonar. Les infeccions bacterianes són relativament més freqüents amb les plaquetes, ja que s'emmagatzemen a temperatures més càlides. Les plaquetes es poden produir a partir de sang sencera o per afèresi. Es conserven fins a cinc o set dies.
Les transfusions de plaquetes es van iniciar als anys 50 i 60. Està a la Llista de medicaments essencials de l'Organització Mundial de la Salut. Algunes versions de plaquetes s'han eliminat parcialment els glòbuls blancs o s'han irradiat, i que així tenen beneficis específics per a determinades poblacions.

## Referències

* 1 2 3 4 5 «Platelets and related products». A: Blood Banking and Transfusion Medicine: Basic Principles & Practice (en anglès). Elsevier Health Sciences, 2007, p. 308–310. ISBN 978-0443069819.
* 1 2 3 4 5 «Transfusion Medicine». Primary Care, vol. 43, 4, December 2016, pàg. 651–659. DOI: 10.1016/j.pop.2016.07.004. PMID: 27866583.
* ↑ «ABO-mismatched platelet transfusions: strategies to mitigate patient exposure to naturally occurring hemolytic antibodies» (en english). Transfusion and Apheresis Science, vol. 42, 1, 01-02-2010, pàg. 83–88. DOI: 10.1016/j.transci.2009.10.013. PMID: 20034854.
* ↑ «Intravenous Therapy». A: Introduction to Medical-Surgical Nursing. Elsevier Health Sciences, 2015, p. 287. ISBN 978-1455776412.
* ↑ Supportive therapy in haematology (en anglès). Springer Science & Business Media, 2012, p. 190. ISBN 978-1461325772.
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
* ↑ World Health Organization model list of essential medicines: 22nd list (2021). Geneva: World Health Organization, 2021. WHO/MHP/HPS/EML/2021.02.
* ↑ Blood Banking and Transfusion clinical Basic Principles & Practice (en anglès). Elsevier Health Sciences, 2007, p. 320. ISBN 978-0443069819.